জওহরলাল নেহেরু স্টেডিয়াম (মারগাও)
পণ্ডিত জওহরলাল নেহেরু স্টেডিয়াম (ফতোরদা স্টেডিয়াম নামেও পরিচিত) মারগাও এর তথা রাজ্যের প্রধান স্টেডিয়াম। মূলত ফুটবল খেলার জন্য এটি ব্যবহার করা হয়। এই স্টেডিয়ামটি ইন্টারন্যাশনাল ফুটবল আয়োজন করার পাশাপাশি ক্রিকেট ম্যাচও আয়োজন করেছে। এটা গোয়ার একমাত্র আন্তর্জাতিক স্টেডিয়াম এবং এর দর্শক আসন ১৯,০০০। ক্রিকেটে এটি ৯ টি একদিনের আন্তর্জাতিক আয়োজন করেছে। এই স্টেডিয়ামটি তৈরি হয়েছিলো ১৯৮৯ সালে এবং এটি এখন স্পোর্টস অথরিটি অফ গোয়া দ্বারা পরিচালিত হয়। ২০২০–২১ ইন্ডিয়ান সুপার লীগ মরসুম এ করোনা মহামারীর জন্য এই স্টেডিয়ামটি মোহনবাগান সুপার জায়ান্ট, বেঙ্গালুরু এফসি এমনকি এফসি গোয়া এরও হোম স্টেডিয়াম হিসেবে ব্যবহৃত হচ্ছে।